Fins al dia 20 de setembre es podran fer donacions al Banc dels Aliments dels productes subjectes a aquest ajut.
S'estan rebent donacions en els Bancs d'Aliments de Catalunya en el marc de l 'ajut a productors agraris per compensar la pèrdua d'ingressos derivada de la manca de funcionament de determinats canals de comercialització com a conseqüència de la crisi sanitària de la COVID-19, adreçada a donar suport econòmic als productors agroalimentaris afectats pel tancament i aturada dels seus canals habituals de comercialització, i al mateix temps, ajudar als sectors socials més castigats per la crisis econòmica i social durant aquesta crisi.
El pressupost d'aquest ajut és de 4.000.000€ i amb ell es subvencionaran les donacions que els productors agroalimentaris facin als Bancs dels Aliments.
Alguns dels productes associats a aquest ajut que s'estan lliurant als Bancs dels Aliments, fins a la data, són oli d'oliva verge extra, ous, enciams, escarola, carn de vedella, pomes, formatge de cabra i transformats de fruites i hortalisses.
Aquests productes són posteriorment distribuïts pels Bancs dels Aliments a diverses entitats socials necessitades.
Els requisits per a poder demanar l'ajut són haver demanat la DUN, ser productors, cooperatives o societats agràries de transformació (SAT) de fruita, verdura i hortalisses, llegum, arròs, carn de boví, equí, oví-cabrum, conill o aviram, ous, llet i productes làctics frescos, mel, oli d'oliva verge o verge extra, transformats de fruita i hortalisses o productes elaborats del porc.
També, cal tenir la condició de microempresa o pime i haver tingut un decreixement de la facturació i una disminució en el canal de venda habitual de com a mínim el 30 % durant alguns dels mesos de març a juny d'enguany o del 50% en el cas d'entitats sense ànim de lucre, en relació amb el mateix període del 2019.
Els ajuts seran, segons tipus de productor i producte donat, de 4.000€ a 15.000€ i per a cooperatives i SAT, de 30.000 a 75.000€.
Amb un percentatge d'ajuda del 85% del valor del producte donat.
Què serà del 95% per a productors adherits al segell de Venda de Proximitat o amb segell d'Artesania Alimentaria i del 100% en productes DOP, IGP, amb Marca Q, producció ecològica o integrada.
El valor del productes està basat en la mitja dels preus de maig i juny dels darrers 3 anys, i sortiran publicats en l'ordre, i actualment es troben a les instruccions publicades en el web del Departament.
Aquestes instruccions es van actualitzant periòdicament per afegir informació per aclarir els dubtes que ens arriben i amb noves incorporacions en el llistat amb els preus dels productes.
Per la qual cosa, us recomanem que entreu en la nostra web per consultar-ne la darrera versió.
Abans de qualsevol lliurament cal contactar amb la delegació del Banc d'Aliments destinatària, per tal d'acordar-ne les condicions.
Cal tenir en compte que els productes s'han de donar en un format apte per ser distribuïts al consumidor final.
I per les carns s'ha establert un conveni entre el Banc dels Aliments i les entitats representatives dels sector de la industria de la carn (FECIC, ANAFRIC) perquè aquesta faciliti l'arribada de la carn en el format més apte per a ser distribuït pel Banc dels Aliments.
Cal que els productors conservin els albarans de lliurament per als productes que es donen directament al BA, i pels productes carnis, els documents sanitaris de transport cap a l'escorxador i el document amb els pesos i classificació, si és el cas, dels animals que lliura l'escorxador al ramader, els quals s'hauran de presentar per a la justificació de l'ajut.
El procediment per a la tramitaió de la convocatòria que es publicarà properament al DOGC.
Estan previsots dos períodes de 8 dies de convocatòria, un a meitat i l'altre al final del període de les donacions, al setembre.
Es podrà presentar la sol·licitud d'ajut i la justificació de l'ajut a la vegada de forma telemàtica a través d'ajuts i subvencions de a Generalitat en la web tramits.gencat.cat Les sol·licituds seran ateeses per ordre cronològic, fins a l'exhauriment del pressupost, que serà degudament anunciat en aquest Web.
Per a més informació o per qualsevol dubte relacionat amb aquest ajut podeu contactar amb: [EMAIL]
Fins el dia 20 de setembre es podran fer donacions al Banc dels Aliments dels productes subjectes a aquest ajut.
Hi haurà dos terminis de sol·licitud de l'ajut, un a mitjans de juliol i laltre a la fi de les donacions, al setembre.
per la qual s'aproven les bases reguladores dels ajuts a productors agraris per compensar la pèrdua d'ingressos derivada de la manca de funcionament de determinats canals de comercialització com a conseqüència de la crisi sanitària de la COVID-19.